I 1. verdenskrig overtog kvinderne i mange tilfælde mændenes arbejde, f.eks. på de fabrikker som lavede våben. De fleste kvinder dengang var hjemmegående, så de var faktisk en stor reserve-arbejdsstyrke, som kunne tage over i de almindelige jobs, når mændene drog i kamp. Da krigen var overstået vendte mange kvinder dog tilbage til at være hjemmegående. Men ikke alle, da mange mænd var døde i krigen. Således havde 1. verdenskrig den bieffekt at den forstærkede kvinders selvstændighed på en række punkter.
